Land praat steeds ná Zuma voor Zondo ‘met nommers sukkel’ | Netwerk24
24 Julie 2019 19:35
’n Videogreep van oudpres. Jacob Zuma wat skynbaar sukkel om bladsynommers voor die Zondo-kommissie te lees, het steeds die land aan die praat.
Oudpres. Jacob Zuma. Foto: Foto24
Netwerk24 Foto: Foto24
Zuma het onlangs voor die Zondo-kommissie van ondersoek na staatskaping verskyn. In die videogreep lyk dit asof Zuma nie die spesifieke bladsynommer kan lees (of dit kry) nie en ná ’n paar oomblikke waar Zuma die bladsye rondskuif vra adjunkhoofregter Raymond Zondo of iemand hom (Zuma) moet kom help om die regte bladsy te kry.
Die videogreep is op WhatsApp versprei en het ook op Twitter opslae gemaak.
Op Twitter het mense onder meer gevra of Zuma enigsins dokumente gelees het terwyl hy die president was. Ander sê dit lyk asof hy glad nie vir sy verskyning voor die kommissie voorberei het nie. Nog iemand twiet Zuma is oud en ’n mens weet nie hoe gesond hy is nie, terwyl ander dink dit is ’n slim truuk om sy ondervraers van die spoor te lei.
Talle video’s waar Zuma skynbaar sukkel om getalle te lees het al in die verlede opgeduik. Van die bekendstes is toe hy in 2015 oor getalle gestruikel het toe hy oor die ANC se kwynende ledetal gepraat het. Die Suid-Afrikaanse komediant Trevor Noah het ook in ’n episode van The Daily Show in Amerika daarna verwys.
That snippet I caught if Zuma having difficulty in finding page numbers and Zondo asking someone to help him, was all we needed to confirm what a dunce Zuma is. Did he ever read a single document whilst he was president? #StateCapetureInquiry
— Karin Morrow (@rinmor) July 17, 2019
Meer oor: Zondo-Kommissie Van Ondersoek | Jacob Zuma
Zuma: Talle pogings om hom ‘te moor’ – selfs gif